Jan Johansen (idrettsutøver)

Jan Johansen (født 3. desember 1944 i Tønsberg) er en tidligere kajakkpadler. Han representerte Tønsberg Kajakklubb.  Han er mest kjent for gullmedaljen i K-4 under OL 1968 i Mexico by. Johansen er bosatt i Færder kommune.

Jan Johansen padlet i kanoen som ble hetende «Gullfireren» etter OL 1968, sammen med klubbkameraten Egil Søby og Bærum-padlerne Tore Berger og Steinar Amundsen. De ble trent av Stein Johnson. I årene som fulgte vant Norge med den samme besetningen gull under EM 1969 i Moskva og VM 1970 i København. Forhåpningene var store foran OL 1972 i München, men der måtte de nøye seg med bronse. Sammen med Søby konkurrerte han også internasjonalt i toerkajakk (K-2), og tok sølv i VM 1966 og VM 1971, samt i EM 1969.

Han ble tildelt Fearnleys olympiske ærespris sammen med padlerne fra «Gullfireren» etter seieren i 1968. Han vant kongepokalen i 1965.

Medaljer i norske mesterskap

Se også 
 Norgesmesterskapet i enerkajakk
 Norgesmesterskapet i toerkajakk
 Norgesmesterskapet i firerkajakk

Referanser

Eksterne lenker 
 

Norske padlere
Olympiske mestere for Norge
Olympiske bronsemedaljevinnere for Norge
Medaljevinnere under Sommer-OL 1968
Deltakere for Norge under Sommer-OL 1968
Padlere under Sommer-OL 1968
Medaljevinnere under Sommer-OL 1972
Deltakere for Norge under Sommer-OL 1972
Padlere under Sommer-OL 1972
Vinnere av Fearnleys olympiske ærespris
Personer fra tidligere Nøtterøy kommune
Personer fra Færder kommune
Kongepokalvinnere i padling
Olympiske medaljevinnere i padling